Page:Beowulf (Wyatt).djvu/46

22

þǣr swīð-ferhþesittan ēodon, þrȳðum dealle.Þegn nytte behēold, sē þe on handa bærhroden ealo-wǣge, scencte scīr wered.Scop hwīlum sang hādor on Heorote;þǣr wæs hæleða drēam, duguð unlȳtelDena ond Wedera.

 

Unferð maþelode,Ecglāfes bearn, þe æt fōtum sætfrēan Scyldinga, onband beadu-rūne(wæs him Bēowulfes sið, mōdges mere-faran,micel æf-þunca, forþon þe hē ne ūþe,þæt ǣnig ōðer man ǣfre *mǣrða þon māmiddan-geardes gehēdde under heofenumþonne hē sylfa): “Eart þū se Bēowulf,sē þe wið Brecan wunne, on sīdne sǣymb sund flite, ðǣr git for wlencewada cunnedon, ond for dol-gilpeon dēop wæter aldrum nēþdon?Ne inc ǣnig mon, ne lēof nē lāð,belēan mihte sorh-fullne sīð,þā git on sund rēon; þǣr git ēagor-strēamearmum þehton, mǣton mere-strǣta,mundum brugdon, glidon ofer gār-secg;geofon ȳþum wēol, wintrys wyhn. Git on wæteres ǣht 